కూపర్ కానల్లీ

కూపర్ పాట్రిక్ లియోనార్డ్ కానల్లీ (జననం 2003 ఆగస్టు 22) ఆస్ట్రేలియా క్రికెట్ ఆటగాడు. అతను ఆస్ట్రేలియా జాతీయ జట్టుకు అన్ని ఫార్మాట్లలో ప్రాతినిధ్యం వహిస్తాడు. ఎడమచేతి వాటం బ్యాటరు, ఎడమచేతి వాటం ఆర్థోడాక్స్ బౌలరు. దేశీయ క్రికెట్‌లో వెస్ట్రన్ ఆస్ట్రేలియా తరపున, బిగ్ బాష్ లీగ్‌లో పెర్త్ స్కార్చర్స్, ఇండియన్ ప్రీమియర్ లీగ్‌లో పంజాబ్ కింగ్స్ తరపున ఆడతాడు.

 కెరీర్ 
2022 జనవరిలో అతను 2022 ICC అండర్-19 క్రికెట్ ప్రపంచ కప్ కోసం ఆస్ట్రేలియా జాతీయ అండర్-19 క్రికెట్ జట్టుకు కెప్టెన్‌గా ఎంపికయ్యాడు.  ఈ ఆల్‌రౌండర్ వెస్ట్రన్ ఆస్ట్రేలియా అండర్-17 క్రికెట్ జట్టుకు కూడా కెప్టెన్‌. 2022 ఆగస్టులో అతను 2022–23 బిగ్ బాష్ లీగ్ సీజన్‌లో పెర్త్ స్కార్చర్స్ తరపున ఆడటానికి ఒప్పందం కుదుర్చుకున్నాడు. అతను 2022–23 బిగ్ బాష్ లీగ్‌లో బ్రిస్బేన్ హీట్‌పై 2023 జనవరి 7 న స్కార్చర్స్ తరపున ట్వంటీ20 రంగప్రవేశం చేశాడు. అతను ఫైనల్‌లో ఆడి, 11 బంతుల్లో 25 పరుగులు చేసి, స్కార్చర్స్‌ను గెలిపించాడు.

అతను 2023–24 మార్ష్ వన్డే కప్‌లో క్వీన్స్‌ల్యాండ్‌తో జరిగిన మ్యాచ్‌లో 2023 సెప్టెంబరు 24 న వెస్ట్రన్ ఆస్ట్రేలియా తరపున తొలి లిస్ట్ A మ్యాచ్ ఆడాడు. 2024 మార్చి 21 న వెస్ట్రన్ ఆస్ట్రేలియా తరపున ఫస్ట్-క్లాస్ రంగప్రవేశం చేశాడు. 2023–24 షెఫీల్డ్ షీల్డ్ ఫైనల్‌లో టాస్మానియాతో జరిగిన మ్యాచ్‌లో మొదటి ఇన్నింగ్స్‌లో 90 పరుగులు చేశాడు.

2024 జూలై 15 న కానల్లీ, ఆ సంవత్సరం సెప్టెంబరులో జరగనున్న ఇంగ్లాండ్, స్కాట్లాండ్ పర్యటన కోసం ఆస్ట్రేలియా T20I, వన్‌డే జట్లలో చోటు సంపాదించుకున్నాడు.  సెప్టెంబరు 7న స్కాట్లాండ్‌పై తన T20I ల్లోను, సెప్టెంబరు 29న ఇంగ్లాండ్‌పై వన్‌డేల్లోనూ రంగప్రవేశం చేశాడు  

2025 జనవరిలో శ్రీలంకలో పర్యటించడానికి ఆస్ట్రేలియా టెస్ట్ జట్టుకు కానల్లీ ఎంపికయ్యాడు.  2025 జనవరిలో శ్రీలంక పర్యటనలో జరిగిన రెండవ టెస్ట్‌లో, కానల్లీ తన తొలి టెస్ట్ మ్యాచ్ ఆడాడు. ఆటకు ముందు, మాజీ టెస్ట్ ఆల్‌రౌండరు, తోటి వెస్ట్రన్ ఆస్ట్రేలియన్ సైమన్ కాటిచ్ నుండి, అతను తన బ్యాగీ గ్రీన్‌ను అందుకున్నాడు.

 ఆడే శైలి 
మాజీ ఆస్ట్రేలియా బ్యాట్స్‌మన్, పశ్చిమ ఆస్ట్రేలియాకు చెందిన షాన్ మార్ష్‌ను తనకు ఆదర్శమని కానల్లీ పేర్కొన్నాడు.  

 రికార్డులు, విజయాలు 
2025లో దక్షిణాఫ్రికాతో జరిగిన వన్డే సిరీస్ సందర్భంగా, కానల్లీ వన్డే ఇంటర్నేషనల్ క్రికెట్‌లో ఐదు వికెట్లు తీసిన అతి పిన్న వయస్కుడైన ఆస్ట్రేలియన్‌గా నిలిచాడు.

 అంతర్జాతీయ ఐదు వికెట్ల ఘనతలు 

 వన్డేల్లో ఐదు వికెట్ల ఘనతలు 
విజయాలు పరుగులు ఓవర్లు ఎకానమీ మ్యాచ్ ప్రత్యర్థులు నగరం వేదిక సంవత్సరం 5 22 6 3.66 తెలుగు 5 మెక్కే, ఆస్ట్రేలియా గ్రేట్ బారియర్ రీఫ్ అరీనా 2025 

 గమనికలు 

 మూలాలు 

వర్గం:ఆస్ట్రేలియా టీ20 క్రికెట్ క్రీడాకారులు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:2003 జననాలు